**П Р О Т О К О Л**

**№7**

**от заседание на Общински съвет Иваново, област Русе**

**проведено на 13.02.2020 г. в заседателната зала на община Иваново, област Русе**

На 13.02.2020 г. от 11,05 часа Общинския съвет при Община Иваново, област Русе проведе заседание.

На заседанието присъстваха 12 общински съветника при общ брой 13.

Отсъства: г-жа Мариета Банчева

В работата на Общинския съвет взеха участие:

Г-н Георги Миланов – Кмет на Община Иваново

Доц. Д-р Г.Вълчев - консултант по въпроси, свързани с управлението на бюджета

Кметове на населени места, кметски наместници, специалисти от общинска администрация.

Председателят на Общински съвет г-н Драшков обяви, че има необходимия кворум и на основание чл.27, ал.2 от ЗМСМА и чл.62, ал.1 от Правилника за организацията и дейността на общинския съвет, неговите комисии и взаимодействието му с общинската администрация (мандат 2019-2023 година), откри заседанието.

 КВОРУМ: 12

Г-н Мариян Драшков – Уважаеми общински съветници, уважаеми г-н Миланов, кметове на кметства, кметски наместници, служители от общинска администрация, уважаеми гости, имате покани с дневния ред. Имате ли предложения за изменение?... Няма. Който е съгласен с така предложения дневен ред, моля да гласува!

ГЛАСУВА СЕ:

 “за” – 12 гласа; “против” – няма; “въздържали се” – няма

 Заседанието премина при следния

Д Н Е В Е Н Р Е Д

1. Приемане на бюджет за 2020 г.

 Вносител: Георги Миланов – Кмет на Община Иваново

 Докладна записка вх. № 43/ 23.01.2020 г.

2. Текущи въпроси и питания.

ПО ПЪРВА ТОЧКА:

Г-н Мариян Драшков – Докладна записка №43 относно Приемане на бюджет за 2020 г. Кмета на Общината организира Публично обсъждане, до което постъпиха 2 предложения, които са включени в проекта на бюджета. За периода, в който е бил публикуван на сайта на община Иваново не са постъпили предложения. От общинските съветници бе разгледан на заседание на комисиите преди началото на настоящата сесия. Сега ще дам думата на председателите на комисиите, да изразят становища. Г-н Пеков?

Г-н Никола Пеков – Както казахте, обсъдихме го на комисии. Предлагаме да се приеме, както ни е предложен.

Г-н Мариян Драшков – Благодаря. Давам думата на г-н Градев за становище на втора комисия?

Г-н Николай Градев – Приемаме предложението за бюджет.

Г-н Мариян Драшков – Благодаря. Давам думата на г-н Киряков за становище на трета комисия?

Г-н Димчо Киряков – Подкрепяме, положително становище.

Г-н Мариян Драшков - Имате думата.

Доц.Д-р Г.Вълчев – Уважаеми г-н Кмете, уважаеми г-н Председател на Общинския съвет, уважаеми дами и господа общински съветници, уважаеми дами и господа кметове и кметски наместници, за пореден път се изправям пред Вас, за да дам своето експертно становище по отношение на проектобюджета на Община Иваново./чете становището/.

Едно отклонение – както всяка година, особено през 2018, 2019 г.,а и сега, използвам Методика, която е проверена и е доказала своята си състоятелност и на тази основа мога да ви кажа следното: че както миналата година, така и по миналата година, изправяйки се пред Вас, декларирах че проектобюджетите на Община Иваново са абсолютно финансово устойчиви и като пример мога да дам онова, което Министерството на финансите изнесе като класация на всички общини в България по отношение на комплексния анализ за финансова самостоятелност, финансова устойчивост и риск от поемане на задължения. През третото тримесечие на 2018 година Община Иваново беше на 6-то място. За същия период на 2019 година – тя е на 7-мо място. Като пред Общината влиза вече Община Бургас, но след Община Иваново са Община Русе и Община Пловдив. Така че тази Методика е достоверна и показва наистина онова, което ние получаваме, че е вярно и можем да й се доверим.

Г-н Мариян Драшков – Благодаря. Имате думата за изказвания... Няма. Преминаваме към поименно гласуване.

ГЛАСУВА СЕ:

|  |  |  |
| --- | --- | --- |
| **№** | **Име, презиме, фамилия** | **Гласувал** |
| 1. | Валентин \*\*\*\*\*\*\*\* Бригов | за |
| 2. | Димчо \*\*\*\*\*\*\* Киряков | за |
| 3. | Ивайло \*\*\*\*\*\*\* Христов | за |
| 4. | Ивалинка \*\*\*\*\*\*\*\* Цанкова | за |
| 5. | Калоян \*\*\*\*\*\*\* Кънев | за |
| 6. | Мариета \*\*\*\*\*\*\*\* Банчева | - |
| 7. | Мариян \*\*\*\*\*\*\*\* Драшков | за |
| 8. | Марияна \*\*\*\*\*\*\*\* Драшкова | за |
| 9. | Никола \*\*\*\*\* Пеков | за |
| 10. | Николай \*\*\*\*\*\*\*\*\*\* Градев | за |
| 11. | Росица \*\*\*\*\*\*\*\*\* Кирова | за |
| 12. | Снежана \*\*\*\*\*\*\*\*\*\*\* Владкова-Бенева | за |
| 13. | Теодор \*\*\*\*\*\* Тодоров | за |

“за” – 12 гласа; “против” – няма; “въздържали се” – няма

Общинския съвет прие

Р Е Ш Е Н И Е

№60

На основание чл.52, ал.1 и чл.21, ал.1, т.6, във връзка с чл.27, ал.4 и ал.5 от ЗМСМА, чл.94, ал.2 и ал.3 и чл.39 от Закона за публичните финанси, във връзка с разпоредбите на ЗДБРБ за 2020 година, ПМС № 381/ 30.12.2019 г. за изпълнение на ЗДБРБ за 2020 година и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на община Иваново, Общински съвет Иваново РЕШИ:

 **1.Приема бюджета на Община Иваново за 2020 година, както следва:**

 **1.1. По приходите в размер на 9 997 000лв. съгласно Приложение №1, в т.ч.:**

 1.1.1. Приходи за делегирани от държавата дейности в размер на 4 417 249 лв.в т.ч.:

 1.1.1.1. Обща субсидия за делегирани от държавата дейности в размер на 2 541 686 лв.

 1.1.1.2. Собствени приходи на звената на делегиран бюджет в размер на 110 473 лв.:

ОУ Иваново 7490 лв.

 ОУ Тръстеник 50445 лв.

 ОУ Щръклево 1024 лв.

 ОУ Сваленик 51514 лв.

1.1.1.3. Преходен остатък от 2019 година в размер на 1 796 247 лв., в т.ч. 31 157 лв. налични средства от оперативни програми в бюджетни сметки на училища, съгласно Приложение № 2

 1.1.2. Приходи за местни дейности в размер на 5 579 751 лв. съгласно Приложение №1, в т.ч.:

 1.1.2.1. Данъчни приходи в размер на 652 100 лв.

 1.1.2.2. Неданъчни приходи в размер на 1 461 217 лв.

1.1.2.3. Трансфери за местни дейности в размер на 975 200 лв., в т.ч.:

 1.1.2.3.1. Обща изравнителна субсидия в размер на 741 500 лв.

 1.1.2.3.2. Трансфер за зимно поддържане и снегопочистване в размер на 233 700 лв.

 1.1.2.4. Целева субсидия за капиталови разходи в местни дейности в размер на 667 500 лв.,

 1.1.2.5. Предоставени трансфери в размер на: -459 262 лв.

 1.1.2.6. Трансфери между бюджети и сметки за средства от ЕС в размер на: -25 000 лв.

 1.1.2.7. Преходен остатък от 2019 година в размер на 2 307 996 лв., съгласно Приложение № 2

 **1.2. По разходите в размер на 9 997 000 лв., разпределени по функции, дейности и параграфи, съгласно Приложение № 3**

 1.2.1. За делегирани от държавата дейности в размер на 4 417 249 лв.,

 1.2.2. За допълнително финансиране със средства от собствените приходи и от изравнителната субсидия на делегираните от държавата дейности в размер на 524 832 лв.

 1.2.3. За местни дейности в размер на 5 054 919 лв., в т.ч. резерв за непредвидени и/или неотложни разходи в размер на 150 000 лв.

 **1.3. Утвърждава бюджетно салдо по общинския бюджет изчислено на касова основа отрицателно в размер на 4 073 086 лв.**

**2. Приема програма за капиталовите разходи за 2020 г. в размер на 3 007 745 лв., съгласно Приложение № 4,** като:

 2.1. Одобрява разпределението на целевата субсидия за капиталови разходи в размер на 667 500 лв., съгласно Приложение № 4

 2.2. Приема разчет на капиталовите разходи, финансирани с приходи от постъпления от продажба на общински нефинансови активи и собствени средства в размер на 276 577 лв., съгласно Приложение № 4

**3. Утвърждава разходите за заплати през 2020 г.,** без звената от системата на образованието, които прилагат системата на делегирани бюджети и определя:

 3.1. Числеността на персонала за делегираната от държавата дейност „Общинска администрация“, съгласно Приложение № 5

 3.2. Разпределението на плановите разходи за заплати за 2020 г., съгласно Приложение № 5

**4. Утвърждава разчет за целеви разходи и субсидии, както следва за:**

 4.1. Членски внос – 12 000 лв.

 4.2. Обезщетения и помощи по решение на Общински съвет - 10 000 лв.;

 4.3. Субсидии за:

 4.3.1. читалища – 250 560 лв .,/Средства по стандарти в делегираните от държавата дейности за 24 бр. субсидирана численост/

 4.4. Упълномощава кмета на общината да определи и договори допълнителни условия по предоставянето и отчитането на целевите средства по т.4.1.- 4.3.

**5. Приема следните лимити за разходи:**

 5.1 СБКО в размер на 3 % от средства за работна заплата на заетите по трудови правоотношения.

 5.2. Разходи за представителни цели в размер на :

 Кмет на Община в размер на 10 320 лв.

Председателя на О6С в размер на 5 160 лв.

**6. Утвърждава списък на длъжностите и на лицата, които имат право на транспортни разходи:**

 6.1. За пътуване от местоживеенето до местоработата и обратно, съгласно Приложение № 6.

**7. Одобрява индикативен годишен разчет за сметките за средства от Европейския съюз в размер на 81 019 лв., съгласно Приложение № 7**

**8. Определя разпоредителите с бюджет от по-ниска степен по бюджета на община Иваново, съгласно Приложение № 8**

**9. Определя максимален размер на дълга, както следва:**

 9.1. Максимален размер на новия общински дълг за 2020 година в размер на 470 154 лв

 9.2.Общинските гаранции, които може да бъдат издадени през 2020 година в размер на 169 488 лв.

 9.3. Максимален размер на общинския дълг и общинските гаранции към края на 2020 година в размер на 639 642 лв.

**10. Определя максимален размер на новите задължения за разходи, които могат да бъдат натрупани през 2020 година в размер на 1 039 199 лв.**

**11. Определя максимален размер на ангажиментите за разходи, които могат да бъдат поети през 2020 година в размер на 2 133 537 лв.**

**12. Определя размера на просрочените вземания, които се предвижда да бъдат събрани през 2020 година в размер на 25 605 лв.**

**13. Оправомощава кмета на общината да извършва компенсирани промени:**

 13.1 В частта за делегираните от държавата дейности — между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

 13.2. В частта за местните дейности — между утвърдените разходи в рамките на една дейност или от една дейност в друга, без да изменя общия размер на разходите.

 13.3. В разходната част на бюджета за сметка на резерва за непредвидени и/или неотложни разходи.

**14. Възлага на кмета:**

 14.1. Да определи бюджетите на разпоредителите с бюджет от по-ниска степен.

 14.2. Да утвърди бюджетите на разпоредителите с бюджет от по-ниска степен.

 14.3. Да организира разпределението на бюджета по тримесечия и да утвърди разпределението.

 14.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

 14.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях.

 14.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

15. Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и пo други международни програми, включително и на бюджетни организации, чиито бюджет е част от общинския бюджет.

 15.1. За всеки отделен случай кметът на общината определя или договаря срока на погасяване на заемите в съответствие с условията на финансиращата програма, но не по-късно от края на 2020 година.

 15.2. При предостяването на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.

 15.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

**16. Упълномощава кмета**:

 16.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по международни, национални и други програми и от други източници за реализиране на годишните цели на общината и за изпълнение на общинския план за развитие.

 16.2. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

17. **Приема** за сведение Протокола от публичното обсъждане на бюджета, съгласно Приложение № 9

ПО ВТОРА ТОЧКА:

Г-н Мариян Драшков – Няма постъпили в писмена форма текущи въпроси и питания. Сега има ли?... Няма. Следващото заседание на Общински съвет – Иваново ще бъде на 20.02.2020 г. (четвъртък) от 11,00 ч., и заседание на постоянните комисии в същия ден от 10,00 ч.

Поради изчерпване на дневния ред заседанието бе закрито.

Настоящият протокол е съставен в четири еднообразни екземпляра и съдържа 7(седем) листа и 32 (тридесет и два) листа материали, внесени за разглеждане и разгледани в заседанието.

**МАРИЯН ДРАШКОВ /П/**

*Председател Общински съвет Иваново*